title: Vykonávacie nariadenie Komisie (EÚ) 2019/923 z 3. júna 2019 o zatriedení určitého tovaru do kombinovanej nomenklatúry

text:
                  6.6.2019

                  SK

                  Úradný vestník Európskej únie

                  L 148/7

         VYKONÁVACIE NARIADENIE KOMISIE (EÚ) 2019/923
         z 3. júna 2019
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselné znaky KN uvedené v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselné znaky KN uvedené v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. júna 2019

                  Za Komisiu

                  v mene predsedu

               Stephen QUEST

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA

                        Opis tovaru

                        Zatriedenie
                        (číselný znak KN)

                        Odôvodnenie

                        (1)

                        (2)

                        (3)

                                    1.

                                    Výrobok pozostávajúci z alkoholickej tekutiny s objemovým alkoholometrickým titrom 4 % – 6 % vol.
                                    Vyrába sa zmiešaním kvasenej jablkovej šťavy s destilovaným etylalkoholom, sýtenou vodou, cukrom, kyselinou citrónovou, ochucujúcimi látkami, konzervačným činidlom (E 202), kofeínom a farbivami (E 102, E 124).
                                    Pridaním destilovaného etylalkoholu do kvasenej jablkovej šťavy sa zvýši jej alkoholometrický titer: 62,05 litra kvasenej jablkovej šťavy s obsahom alkoholu 18 % vol (11,17 litra alkoholu) sa zmieša s 37,95 litra destilovaného etylalkoholu s obsahom alkoholu 28,28 % vol (10,73 litra alkoholu). Zložka vykvaseného alkoholu vo výrobku predstavuje 51 % a destilovaný alkohol predstavuje 49 % celkového obsahu alkoholu.
                                    Výsledná zmes sa zriedi pridaním sýtenej vody tak, aby alkoholometrický titer nápoja bol 4 % až 6 % vol. Pridáva sa aj cukor, kyselina citrónová, konzervačné činidlo (E 202), kofeín, farbivá (E 102, E 124) a ochucujúce látky (napríklad mango, rum, plody mučenky alebo portské).
                                    Výrobok sa predkladá na použitie pri výrobe koktailov. Jeho vôňa a chuť je alkoholová, kyslastá a sladká.
                                    Výrobok je určený na ľudskú spotrebu a je upravený na predaj v malom v nádobách s objemom 2 litre alebo menej.

                        2208 90 69

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 2208 , 2208 90  a 2208 90 69 .
                        Výrobok je alkoholický nápoj, ktorý si nezachoval charakter výrobku patriaceho do položky 2206  (pozri aj vysvetlivky k harmonizovanému systému k položke 2206 , tretí odsek), keďže pridané látky viedli k strate znakov a charakteristických vlastností kvasenej jablkovej šťavy.
                        Skutočnosť, že destilovaný alkohol z hľadiska objemu ani percentuálneho podielu nepresahuje 49 % alkoholu prítomného vo výrobku, pričom zvyšných 51 % pochádza z procesu kvasenia, nie je kritériom zatriedenia, keďže neexistuje pravidlo väčšinového percentuálneho podielu, ktorým by sa určoval charakter výrobkov položky 2206 .
                        Zatriedenie do položky 2206  je preto vylúčené, keďže výrobok vykazuje objektívne charakteristické vlastnosti podobné tým, ktoré má liehový nápoj, a už nie tým, ktoré získal kvasením konkrétneho ovocia či rastliny.
                        Výrobok sa preto má zatriediť pod číselný znak KN 2208 90 69  ako ostatný liehový nápoj v nádobách s objemom dva litre alebo menej.

                                    2.

                                    Výrobok pozostávajúci z alkoholickej tekutiny s objemovým alkoholometrickým titrom 15 % vol.
                                    Vyrába sa kvasením výťažku z cukrovej repy, ktorý pozostáva z 93,4 hmotnostného % sacharózy (96,7 % v sušine), bielkovín, zo stopových minerálov, z vlákniny a vody.
                                    K procesu kvasenia dochádza pridaním vody a kvasiniek a trvá, až kým sa nedosiahne obsah alkoholu 15 %. Kvasinky sa následne odstránia sedimentáciou a mikrofiltráciou. Výrobok nemá žiadnu špecifickú vôňu a chuť okrem vône a chute alkoholu.
                                    Výrobok je určený na použitie ako základ pri výrobe alkoholických nápojov.
                                    Predkladá sa voľne ložený.

                        2208 90 99

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 2208 , 2208 90  a 2208 90 99 .
                        Výťažok z cukrovej repy je neutrálny surový cukor a výrobok preto nemôže mať chuť, vôňu a/alebo vzhľad nápoja vyrobeného z určitého ovocia alebo prírodného produktu. Nezískal teda charakteristické vlastnosti výrobku patriaceho do položky 2206 , ale nadobudol charakteristické vlastnosti etylalkoholu položky 2208 .
                        Výrobok, ktorý sa získava spracovaním kvaseného výťažku z cukrovej repy a ktorý je určený na použitie ako základ pri výrobe alkoholických nápojov, pričom z hľadiska farby, vône a chuti je v dôsledku čistenia (zahŕňajúceho mikrofiltráciu) neutrálny, patrí preto do položky 2208 .
                        Výrobok sa preto má zatriediť pod číselný znak KN 2208 90 99  ako ostatný nedenaturovaný etylalkohol v nádobách s objemom viac ako dva litre.


title: Vykonávacie nariadenie Komisie (EÚ) 2019/1090 z 26. júna 2019 o neobnovení schválenia účinnej látky dimetoát v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011 (Text s významom pre EHP)

text:
                  27.6.2019

                  SK

                  Úradný vestník Európskej únie

                  L 173/39

         VYKONÁVACIE NARIADENIE KOMISIE (EÚ) 2019/1090
         z 26. júna 2019
         o neobnovení schválenia účinnej látky dimetoát v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a o zmene prílohy k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1 a článok 78 ods. 2,
         keďže:

                     (1)

                     Smernicou Komisie 2007/25/ES (2) sa dimetoát zaradil ako účinná látka do prílohy I k smernici Rady 91/414/EHS (3).

                     (2)

                     Účinné látky zaradené do prílohy I k smernici 91/414/EHS sa považujú za schválené v zmysle nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

                     (3)

                     Obdobie platnosti schválenia účinnej látky dimetoát v zmysle časti A prílohy k vykonávaciemu nariadeniu (EÚ) č. 540/2011 uplynie 31. júla 2020.

                     (4)

                     Žiadosť o obnovenie schválenia dimetoátu bola predložená v súlade s článkom 1 vykonávacieho nariadenia Komisie (EÚ) č. 844/2012 (5) v lehote stanovenej v uvedenom článku.

                     (5)

                     Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

                     (6)

                     Spravodajský členský štát vypracoval hodnotiacu správu o obnovení schválenia na základe konzultácie so spoluspravodajským členským štátom a 5. mája 2017 ju predložil Európskemu úradu pre bezpečnosť potravín (ďalej len „úrad“) a Komisii.

                     (7)

                     Úrad postúpil hodnotiacu správu o obnovení schválenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.

                     (8)

                     Úrad oznámil 2. októbra 2018 Komisii svoj záver (6) o tom, či možno očakávať, že dimetoát spĺňa kritériá schválenia stanovené v článku 4 nariadenia (ES) č. 1107/2009. Komisia predložila Stálemu výboru pre rastliny, zvieratá, potraviny a krmivá 13. decembra 2018 návrh správy o obnovení schválenia dimetoátu a 25. januára 2019 návrh nariadenia.

                     (9)

                     Úrad zistil niektoré možné riziká. Predovšetkým nebolo možné vylúčiť riziko expozície spotrebiteľov, prevádzkovateľov, pracovníkov, osôb nachádzajúcich sa v okolí a obyvateľov v dôsledku ich vystavenia účinkom rezíduí dimetoátu, ktorého genotoxický potenciál nemožno vylúčiť, ako aj účinkom ometoátu, ktorý je hlavným metabolitom dimetoátu a ktorý považuje väčšina odborníkov na základe partnerského posúdenia za mutagén in vivo. Úrad okrem toho dospel k záveru, že zo všetkých posúdených reprezentatívnych použití vyplýva vysoké riziko z používania dimetoátu v prípade cicavcov a necieľových článkonožcov a z používania dimetoátu a ometoátu v prípade včiel medonosných. Zároveň dospel k záveru, že technické špecifikácie (aktuálne alebo revidované) nie sú podložené (eko)toxikologickým hodnotením.

                     (10)

                     Komisia vyzvala žiadateľa, aby k záverom úradu predložil svoje pripomienky. V súlade s článkom 14 ods. 1 tretím pododsekom vykonávacieho nariadenia (EÚ) č. 844/2012 Komisia vyzvala žiadateľa, aby predložil pripomienky k návrhu správy o obnovení schválenia. Žiadatelia predložili svoje pripomienky, ktoré boli dôkladne preskúmané.

                     (11)

                     Napriek argumentom predloženým žiadateľom však nebolo možné vyvrátiť obavy týkajúce sa danej účinnej látky.

                     (12)

                     Preto sa v prípade jedného alebo viacerých reprezentatívnych použití minimálne jedného prípravku na ochranu rastlín nepotvrdilo, že kritériá schválenia uvedené v článku 4 nariadenia (ES) č. 1107/2009 sú splnené. Schválenie účinnej látky dimetoát by sa preto nemalo obnoviť.

                     (13)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (14)

                     Členským štátom by sa mal poskytnúť dostatočný čas na zrušenie autorizácií prípravkov na ochranu rastlín s obsahom dimetoátu.

                     (15)

                     V prípade prípravkov na ochranu rastlín s obsahom dimetoátu, pri ktorých členské štáty udelia v súlade s článkom 46 nariadenia (ES) č. 1107/2009 akúkoľvek dobu odkladu, musí toto obdobie uplynúť najneskôr 17. októbra 2019, pokiaľ ide o prípravky na ochranu rastlín aplikované na čerešne, a najneskôr 17. júla 2020, pokiaľ ide o prípravky na ochranu rastlín aplikované na ostatné plodiny.

                     (16)

                     Vykonávacím nariadením Komisie (EÚ) 2019/707 (7) sa predĺžilo obdobie platnosti schválenia dimetoátu do 31. júla 2020, aby sa postup obnovenia mohol dokončiť pred uplynutím obdobia platnosti schválenia uvedenej látky. Vzhľadom na to, že rozhodnutie o neobnovení schválenia sa prijalo pred uvedeným predĺženým dátumom uplynutia platnosti, by sa toto nariadenie malo začať uplatňovať čo najskôr.

                     (17)

                     Toto nariadenie nebráni predloženiu ďalšej žiadosti o schválenie dimetoátu v súlade s článkom 7 nariadenia (ES) č. 1107/2009.

                     (18)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Neobnovenie schválenia účinnej látky
            Schválenie účinnej látky dimetoát sa neobnovuje.

            Článok 2
            Zmena vo vykonávacom nariadení (EÚ) č. 540/2011
            V časti A prílohy k vykonávaciemu nariadeniu (EÚ) č. 540/2011 sa vypúšťa riadok 149 týkajúci sa dimetoátu.

            Článok 3
            Prechodné opatrenia
            Členské štáty zrušia autorizácie prípravkov na ochranu rastlín s obsahom účinnej látky dimetoát najneskôr do 17. januára 2020.

            Článok 4
            Doba odkladu
            Akákoľvek doba odkladu, ktorú členské štáty udelia v súlade s článkom 46 nariadenia (ES) č. 1107/2009, musí byť čo najkratšia a uplynúť najneskôr 17. októbra 2019 v prípade prípravkov na ochranu rastlín aplikovaných na čerešne, a najneskôr 17. júla 2020 v prípade prípravkov na ochranu rastlín aplikovaných na ostatné plodiny.

            Článok 5
            Nadobudnutie účinnosti
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. júna 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 309, 24.11.2009, s. 1.

            (2)  Smernica Komisie 2007/25/ES z 23. apríla 2007, ktorou sa mení a dopĺňa smernica Rady 91/414/EHS s cieľom zaradiť dimetoát, dimetomorf, glufozinát, metribuzin, fosmet a propamokarb medzi účinné látky (Ú. v. EÚ L 106, 24.4.2007, s. 34).

            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (6)  EFSA (Európsky úrad pre bezpečnosť potravín), 2018. Conclusion on the peer review of the pesticide risk assessment of the active substance dimethoate (Závery z partnerského preskúmania účinnej látky dimetoát z hľadiska posúdenia rizika pestícidov), EFSA Journal (Vestník EFSA) 2018;16(10):5454. https://www.efsa.europa.eu/en/efsajournal/pub/5454.

            (7)  Vykonávacie nariadenie Komisie (EÚ) 2019/707 zo 7. mája 2019, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok alfa-cypermetrín, beflubutamid, benalaxyl, bentiavalicarb, bifenazát, boskalid, bromoxynil, kaptán, cyazofamid, desmedifám, dimetoát, dimetomorf, diurón, etefón, etoxazol, famoxadón, fenamifos, flumioxazín, fluoxastrobín, folpet, foramsulfurón, formetanát, metalaxyl-M, metiokarb, metribuzín, milbemektín, Paecilomyces lilacinus kmeň 251, fenmedifam, fosmet, pirimifos-metyl, propamokarb, protiokonazol, S-metolachlór a tebukonazol. (Ú. v. EÚ L 120, 8.5.2019, s. 16).


title: Vykonávacie nariadenie Komisie (EÚ) 2019/1125 z 5. júna 2019 o povolení chelátu zinku metionín sulfátu ako kŕmnej doplnkovej látky pre všetky druhy zvierat (Text s významom pre EHP)

text:
                  2.7.2019

                  SK

                  Úradný vestník Európskej únie

                  L 177/77

         VYKONÁVACIE NARIADENIE KOMISIE (EÚ) 2019/1125
         z 5. júna 2019
         o povolení chelátu zinku metionín sulfátu ako kŕmnej doplnkovej látky pre všetky druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     V súlade s článkom 7 nariadenia (ES) č. 1831/2003 bola predložená žiadosť o povolenie chelátu zinku metionín sulfátu. K žiadosti boli priložené údaje a doklady požadované podľa článku 7 ods. 3 uvedeného nariadenia.

                     (3)

                     Žiadosť sa týka povolenia chelátu zinku metionín sulfátu ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“.

                     (4)

                     Európsky úrad pre bezpečnosť potravín (ďalej len „úrad“) vo svojich stanoviskách z 18. mája 2017 (2) a 4. októbra 2018 (3) skonštatoval, že prípravok s obsahom chelátu zinku metionín sulfátu nemá za navrhovaných podmienok používania negatívny účinok na zdravie zvierat ani na bezpečnosť spotrebiteľov. Takisto dospel k záveru, že doplnková látka môže byť dráždivá pre oči a pokožku a môže byť senzibilizátor pokožky a uviedol, že pre používateľov doplnkovej látky vzniká riziko pri vdychovaní. Komisia sa preto domnieva, že by sa mali prijať vhodné ochranné opatrenia s cieľom zabrániť nepriaznivým účinkom na ľudské zdravie, najmä pokiaľ ide o používateľov doplnkovej látky. Úrad takisto dospel k záveru, že uvedená doplnková látka nepredstavuje dodatočné riziko pre životné prostredie v porovnaní s inými zlúčeninami zinku a že ide o účinný zdroj zinku pre všetky druhy zvierat. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia uvedenej doplnkovej látky vyplýva, že podmienky povolenia stanovené v článku 5 nariadenia (ES) č. 1831/2003 sú, s výhradou príslušných ochranných opatrení pre používateľov doplnkovej látky, splnené. Používanie uvedenej doplnkovej látky by sa preto malo povoliť podľa prílohy k tomuto nariadeniu.

                     (6)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „zlúčeniny mikroprvkov“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. júna 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 268, 18.10.2003, s. 29.

            (2)  Vestník EFSA (EFSA Journal) (2017) 15(6):4859.

            (3)  Vestník EFSA (EFSA Journal) (2018) 16(10):5463.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        Obsah prvku (Zn) v mg/kg kompletného krmiva s obsahom vlhkosti 12 %

                           Kategória „výživné doplnkové látky“. Funkčná skupina: zlúčeniny mikroprvkov

                        3b614

                        —

                        chelát zinku metionín sulfátu

                           Zloženie doplnkovej látky

                        chelát zinku metionín sulfátu vo forme prášku s obsahom zinku od 2 % do 15 %.

                           Charakteristika účinnej látky

                        kyselina hydrogen-(DL-metionináto-N,O,S)[sulfáto(2-)-O]zinočnatá“; chelátovaný zinok s metionínom v molárnom pomere 1: 1.

                                    Chemický vzorec: C5H11NO6S2Zn

                                    Číslo CAS: 56329-42-1

                           Analytické metódy
                            (1)

                        Na stanovenie celkového obsahu zinku v kŕmnej doplnkovej látke a premixoch:

                                    —

                                    EN 15510: indukčne viazaná plazma – atómová emisná spektrometria (ICP-AES) alebo

                                    —

                                    EN 15621: indukčne viazaná plazma – atómová emisná spektrometria (ICP-AES) po tlakovej digescii.

                              Na stanovenie obsahu metionínu v doplnkových látkach:

                                    —

                                    ionexová chromatografia s pokolónovou derivatizáciou a fotometrickou detekciou (IEC-UV/FD) – EN ISO 17180 alebo VDLUFA 4.11.6 a EN ISO 13903.

                              Na stanovenie celkového obsahu zinku v kŕmnych surovinách a kŕmnych zmesiach:

                                    —

                                    nariadenie (ES) č. 152/2009 – atómová absorpčná spektrometria (AAS) alebo

                                    —

                                    EN 15510: Indukčne viazaná plazma – atómová emisná spektrometria (ICP-AES) alebo

                                    —

                                    EN 15621: Indukčne viazaná plazma – atómová emisná spektrometria (ICP-AES) po tlakovej digescii.

                        všetky druhy zvierat

                        —

                        —

                        psy a mačky: 200 (celkovo) lososoblížne a náhradky mlieka pre teľatá: 180 (celkovo)
                        prasiatka, ošípané, králiky a všetky druhy rýb okrem lososoblížnych: 150 (celkovo)
                        iné druhy a kategórie: 120 (celkovo)

                                    1.

                                    Doplnková látka sa pridáva do krmiva vo forme premixu.

                                    2.

                                    Chelát zinku metionínu sulfátu možno uvádzať na trh a používať ako doplnkovú látku vo forme prípravku.

                                    3.

                                    Pre používateľov kŕmnej doplnkovej látky a premixov stanovia prevádzkovatelia krmivárskych podnikov prevádzkové postupy a primerané organizačné opatrenia s cieľom riešiť potenciálne bezpečnostné riziko pri vdychovaní, kontakte s pokožkou alebo očami. Ak riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s vhodnými osobnými ochrannými prostriedkami.

                        22. júla 2029

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/eurl/feed-additives/evaluation-reports.


title: Vykonávacie nariadenie Komisie (EÚ) 2019/1271 z 25. júla 2019, ktorým sa mení vykonávacie nariadenie (EÚ) 2018/1848, pokiaľ ide o sumu rozpočtových prostriedkov prenesených z rozpočtového roka 2018, ktorá je k dispozícii Rumunsku na úhradu, v súlade s článkom 26 ods. 5 nariadenia Európskeho parlamentu a Rady (EÚ) č. 1306/2013

text:
                  30.7.2019

                  SK

                  Úradný vestník Európskej únie

                  L 201/1

         VYKONÁVACIE NARIADENIE KOMISIE (EÚ) 2019/1271
         z 25. júla 2019,
         ktorým sa mení vykonávacie nariadenie (EÚ) 2018/1848, pokiaľ ide o sumu rozpočtových prostriedkov prenesených z rozpočtového roka 2018, ktorá je k dispozícii Rumunsku na úhradu, v súlade s článkom 26 ods. 5 nariadenia Európskeho parlamentu a Rady (EÚ) č. 1306/2013
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 26 ods. 6,
         po porade s Výborom pre poľnohospodárske fondy,
         keďže:

                     (1)

                     Vo vykonávacom nariadení Komisie (EÚ) 2018/1848 (2) sa stanovujú sumy, ktoré boli k dispozícii členským štátom na úhradu konečným prijímateľom v rozpočtovom roku 2019. Tieto sumy zodpovedajú zníženiu v rámci finančnej disciplíny, ktoré členské štáty uplatnili v rozpočtovom roku 2018 na základe svojich vyhlásení o výdavkoch za obdobie od 16. októbra 2017 do 15. októbra 2018.

                     (2)

                     V prípade Rumunska sa v podrobnom vyhlásení o výdavkoch v plnej miere nezohľadňovala prahová hodnota vo výške 2 000 EUR, ktorá sa v súlade s článkom 8 ods. 1 nariadenia Európskeho parlamentu a Rady (EÚ) č. 1307/2013 (3) vzťahuje na finančnú disciplínu. Preto sa vo vykonávacom nariadení (EÚ) 2018/1848 v záujme riadneho finančného hospodárenia Rumunsku nesprístupnila žiadna suma na úhradu.

                     (3)

                     Rumunsko následne informovalo Komisiu o správnej sume finančnej disciplíny, ktorá sa mala uplatniť v prípade Rumunska v rozpočtovom roku 2018, ak by sa bola v plnej miere zohľadnila prahová hodnota 2 000 EUR. V záujme úhrady príslušných súm rumunským poľnohospodárom by Komisia mala určiť zodpovedajúcu sumu, ktorú má pre Rumunsko k dispozícii.

                     (4)

                     Vykonávacie nariadenie (EÚ) 2018/1848 by sa preto malo zodpovedajúcim spôsobom zmeniť.

                     (5)

                     Zmena vykonaná týmto nariadením má vplyv na uplatňovanie vykonávacieho nariadenia (EÚ) 2018/1848 uplatňovaného od 1. decembra 2018, a teda by sa od daného dátumu malo uplatňovať aj toto nariadenie, ktoré by z uvedeného dôvodu malo nadobudnúť účinnosť dňom jeho uverejnenia v Úradnom vestníku Európskej únie,

               PRIJALA TOTO NARIADENIE:

            Článok 1
            V tabuľke uvedenej v prílohe k vykonávaciemu nariadeniu (EÚ) 2018/1848 sa za riadok týkajúci sa Portugalska vkladá táto položka:

                           „Rumunsko

                           16 669 111 “

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa od 1. decembra 2018.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. júla 2019

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 549.

            (2)  Vykonávacie nariadenie Komisie (EÚ) 2018/1848 z 26. novembra 2018 o úhrade rozpočtových prostriedkov prenesených z rozpočtového roka 2018 v súlade s článkom 26 ods. 5 nariadenia Európskeho parlamentu a Rady (EÚ) č. 1306/2013 (Ú. v. EÚ L 300, 27.11.2018, s. 4).

            (3)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).


title: Vykonávacie nariadenie Komisie (EÚ) 2019/1272 z 29. júla 2019, ktorým sa opravuje vykonávacie nariadenie (EÚ) 2017/2470, ktorým sa zriaďuje únijný zoznam nových potravín, a vykonávacie rozhodnutie (EÚ) 2017/2078, ktorým sa povoľuje rozšírenie použitia kvasnicových betaglukánov ako novej zložky potravín v súlade s nariadením Európskeho parlamentu a Rady (ES) č. 258/97 (Text s významom pre EHP)

text:
                  30.7.2019

                  SK

                  Úradný vestník Európskej únie

                  L 201/3

         VYKONÁVACIE NARIADENIE KOMISIE (EÚ) 2019/1272
         z 29. júla 2019,
         ktorým sa opravuje vykonávacie nariadenie (EÚ) 2017/2470, ktorým sa zriaďuje únijný zoznam nových potravín, a vykonávacie rozhodnutie (EÚ) 2017/2078, ktorým sa povoľuje rozšírenie použitia kvasnicových betaglukánov ako novej zložky potravín v súlade s nariadením Európskeho parlamentu a Rady (ES) č. 258/97
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho články 8 a 12,
         keďže:

                     (1)

                     Podľa článku 8 nariadenia (EÚ) 2015/2283 mala Komisia do 1. januára 2018 zostaviť únijný zoznam nových potravín povolených alebo oznámených podľa nariadenia Európskeho parlamentu a Rady (ES) č. 258/97 (2).

                     (2)

                     Únijný zoznam nových potravín povolených alebo oznámených podľa nariadenia (ES) č. 258/97 bol zriadený vykonávacím nariadením Komisie (EÚ) 2017/2470 (3).

                     (3)

                     Vykonávacím nariadením Komisie (EÚ) 2018/1023 (4) sa opravilo vykonávacie nariadenie (EÚ) 2017/2470, ktorým sa zriaďuje únijný zoznam nových potravín, s cieľom zahrnúť doň viacero povolených alebo oznámených nových potravín, ktoré nie sú uvedené v pôvodnom zozname Únie.

                     (4)

                     Po uverejnení vykonávacieho nariadenia (EÚ) 2017/2470 a vykonávacieho nariadenia (EÚ) 2018/1023 Komisia zistila ďalšie chyby v prílohe k vykonávaciemu nariadeniu (EÚ) 2017/2470.

                     (5)

                     Opravy sú potrebné na zabezpečenie zrozumiteľnosti a právnej istoty pre prevádzkovateľov potravinárskych podnikov a pre príslušné orgány členských štátov, čím sa zabezpečí riadne vykonávanie a používanie únijného zoznamu nových potravín.

                     (6)

                     Príslušný orgán Talianska 22. novembra 2018 predložil Komisii žiadosť o opravu únijného zoznamu týkajúcu sa názvu a špecifických požiadaviek na označovanie novej potraviny extrakt z bunkových kultúr Echinacea purpurea. Táto nová potravina bola povolená na základe postupu oznamovania podľa článku 5 nariadenia (ES) č. 258/97. Príslušný orgán Talianska pochybil tým, že oznámil nesprávny názov bunkových kultúr, a preto požaduje nahradiť názov bunkových kultúr HTN®Vb názvom EchiPure-PC™ v názve novej potraviny uvedenom v únijnom zozname a v špecifických požiadavkách na označovanie potravín, ktoré ich obsahujú, ako aj v špecifikácií novej potraviny.

                     (7)

                     Je preto potrebné opraviť názov a špecifickú požiadavku na označovanie v tabuľke 1 a opraviť špecifikáciu v tabuľke 2 prílohy k vykonávaciemu nariadeniu (EÚ) 2017/2470, pokiaľ ide o novú potravinu extrakt z bunkových kultúr Echinacea purpurea.

                     (8)

                     Nové potraviny „kvasnicové betaglukány“ boli povolené za určitých podmienok použitia vykonávacím rozhodnutím Komisie 2011/762/EÚ (5). Použitie kvasnicových betaglukánov v ďalších kategóriách potravín bolo neskôr povolené vykonávacím rozhodnutím Komisie (EÚ) 2017/2078 (6). V špecifikácii kvasnicových betaglukánov vo vykonávacom rozhodnutí (EÚ) 2017/2078 sú merné jednotky ťažkých kovov nesprávne vyjadrené v mg/g namiesto mg/kg. Táto chyba bola prenesená do únijného zoznamu zriadeného vykonávacím nariadením (EÚ) 2017/2470. Preto by sa mala zodpovedajúcim spôsobom opraviť špecifikácia kvasnicových betaglukánov týkajúca sa ťažkých kovov v prílohe I k vykonávaciemu rozhodnutiu (EÚ) 2017/2078 a v tabuľke 2 prílohy k vykonávaciemu nariadeniu (EÚ) 2017/2470.

                     (9)

                     Vykonávacie nariadenie (EÚ) 2017/2470 a vykonávacie rozhodnutie (EÚ) 2017/2078 by sa mali zodpovedajúcim spôsobom opraviť.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) 2017/2470 sa opravuje v súlade s prílohou k tomuto nariadeniu.

            Článok 2
            Príloha I k vykonávaciemu rozhodnutiu (EÚ) 2017/2078 sa opravuje v súlade s prílohou k tomuto nariadeniu.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. júla 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 327, 11.12.2015, s. 1.

            (2)  Nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1).

            (3)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).

            (4)  Vykonávacie nariadenie Komisie (EÚ) 2018/1023 z 23. júla 2018, ktorým sa opravuje vykonávacie nariadenie (EÚ) 2017/2470, ktorým sa zriaďuje únijný zoznam nových potravín (Ú. v. EÚ L 187, 24.7.2018, s. 1).

            (5)  Vykonávacie rozhodnutie Komisie 2011/762/EÚ z 24. novembra 2011, ktorým sa povoľuje uvedenie kvasnicových betaglukánov ako novej zložky potravín na trh v súlade s nariadením Európskeho parlamentu a Rady (ES) č. 258/97 (Ú. v. EÚ L 313, 26.11.2011, s. 41).

            (6)  Vykonávacie rozhodnutie Komisie (EÚ) 2017/2078 z 10. novembra 2017, ktorým sa povoľuje rozšírenie použitia kvasnicových betaglukánov ako novej zložky potravín v súlade s nariadením Európskeho parlamentu a Rady (ES) č. 258/97 (Ú. v. EÚ L 295, 14.11.2017, s. 77).

            PRÍLOHA

               1.
               Príloha k vykonávaciemu nariadeniu (EÚ) 2017/2470 sa opravuje takto:

                           a)

                           Zápis týkajúci sa extraktu z bunkových kultúr Echinacea purpurea v tabuľke 1 (Povolené nové potraviny) sa nahrádza takto:

                                       Povolená nová potravina

                                       Podmienky, za ktorých možno novú potravinu používať

                                       Doplňujúce špecifické požiadavky na označovanie

                                       Iné požiadavky

                                       „Extrakt z bunkových kultúr

                                             Echinacea purpurea

                                          Konkrétna kategória potravín

                                          Najvyššie prípustné množstvá

                                       Názov novej potraviny na označení potravín, ktoré ju obsahujú, je ‚suchý extrakt Echinacea purpurea z bunkových kultúr EchiPure-PC™‘.“

                                       Výživové doplnky v smernici 2002/46/ES nesprávne vymedzené ako 'potravinové doplnky'

                                       V súlade s bežným použitím podobného extraktu z kvetov v súkvetí Echinacea purpurea vo výživových doplnkoch

                           b)

                           Zápis týkajúci sa extraktu z bunkových kultúr Echinacea purpurea v tabuľke 2 (Špecifikácie) sa nahrádza takto:

                                       Povolená nová potravina

                                       Špecifikácie

                                       „Extrakt z bunkových kultúr

                                             Echinacea purpurea

                                          Opis/definícia:

                                       Suchý extrakt z Echinacea purpurea z bunkových kultúr EchiPure-PC™.“

                           c)

                           Zápisy týkajúce sa kvasnicových betaglukánov v tabuľke 2 (Špecifikácie) pod nadpisom Ťažké kovy týkajúce sa formy nerozpustnej vo vode, ktorá je však dispergovateľná v mnohých kvapalných matriciach, sa nahrádzajú takto:

                                       „Olovo: < 0,2 mg/kg
                                       Arzén: < 0,2 mg/kg
                                       Ortuť: < 0,1 mg/kg
                                       Kadmium: < 0,1 mg/kg“

               2.
               Príloha I k vykonávaciemu rozhodnutiu (EÚ) 2017/2078 sa opravuje takto:
               Zápisy týkajúce sa olova, arzénu, ortuti a kadmia v tabuľke Špecifikácie kvasnicových (Saccharomyces cerevisiae) betaglukánov sa nahrádzajú takto:

                           „Olovo

                           < 0,2 mg/kg

                           Arzén

                           < 0,2 mg/kg

                           Ortuť

                           < 0,1 mg/kg

                           Kadmium

                           < 0,1 mg/kg“


title: Vykonávacie Nariadenie Komisie (EÚ) 2019/1667 z 27. septembra 2019, ktorým sa do registra chránených označení pôvodu a chránených zemepisných označení zapisuje názov Cârnaţi de Pleşcoi (CHZO)

text:
                  4.10.2019

                  SK

                  Úradný vestník Európskej únie

                  L 255/5

         VYKONÁVACIE NARIADENIE KOMISIE (EÚ) 2019/1667
         z 27. septembra 2019,
         ktorým sa do registra chránených označení pôvodu a chránených zemepisných označení zapisuje názov „Cârnaţi de Pleşcoi“ (CHZO)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Rumunska o zápis názvu „Cârnaţi de Pleşcoi“ do registra.

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Cârnaţi de Pleşcoi“ by sa mal zapísať do registra,

               PRIJALA TOTO NARIADENIE:

               Článok 1

            Názov „Cârnaţi de Pleşcoi“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 1.2. Mäsové výrobky (tepelne spracované, solené, údené atď.) uvedenej v prílohe XI k vykonávaciemu nariadeniu Komisie (EÚ) č. 668/2014 (3).

               Článok 2

            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. septembra 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 185, 29.5.2019, s. 14.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2019/1669 z 30. septembra 2019, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení Olives cassées de la vallée des Baux-de-Provence (CHOP)

text:
                  7.10.2019

                  SK

                  Úradný vestník Európskej únie

                  L 256/4

         VYKONÁVACIE NARIADENIE KOMISIE (EÚ) 2019/1669
         z 30. septembra 2019,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Olives cassées de la vallée des Baux-de-Provence“ (CHOP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného označenia pôvodu „Olives cassées de la vallée des Baux-de-Provence“ zapísaného do registra na základe nariadenia Komisie (ES) č. 378/1999 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Olives cassées de la vallée des Baux-de-Provence“ (CHOP) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 30. septembra 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 378/1999 z 19. februára 1999, ktorým sa dopĺňa príloha k nariadeniu (ES) č. 2400/96 o zápise určitých názvov do „Registra chránených označení pôvodu a chránených zemepisných označení“ uvedeného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Ú. v. ES L 46, 20.2.1999, s. 13).

            (3)  Ú. v. EÚ C 188, 4.6.2019, s. 12.


title: Vykonávacie Nariadenie Komisie (EÚ) 2019/1953 z 25. novembra 2019 o úhrade rozpočtových prostriedkov prenesených z rozpočtového roka 2019 v súlade s článkom 26 ods. 5 nariadenia Európskeho parlamentu a Rady (EÚ) č. 1306/2013

text:
                  27.11.2019

                  SK

                  Úradný vestník Európskej únie

                  L 306/1

         VYKONÁVACIE NARIADENIE KOMISIE (EÚ) 2019/1953
         z 25. novembra 2019
         o úhrade rozpočtových prostriedkov prenesených z rozpočtového roka 2019 v súlade s článkom 26 ods. 5 nariadenia Európskeho parlamentu a Rady (EÚ) č. 1306/2013
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 26 ods. 6,
         po porade s Výborom pre poľnohospodárske fondy,
         keďže:

                     (1)

                     V súlade s článkom 12 ods. 2 prvým pododsekom písm. d) nariadenia Európskeho parlamentu a Rady (EÚ, Euratom) 2018/1046 (2) sa neviazané rozpočtové prostriedky na akcie financované z Európskeho poľnohospodárskeho záručného fondu („EPZF“), ktoré sú uvedené v článku 4 ods. 1 nariadenia (EÚ) č. 1306/2013, môžu preniesť do nasledujúceho rozpočtového roka. Takýto prenos sa obmedzuje na 2 % pôvodných rozpočtových prostriedkov schválených Európskym parlamentom a Radou a na sumu úpravy priamych platieb v zmysle článku 8 nariadenia Európskeho parlamentu a Rady (EÚ) č. 1307/2013 (3), ktorá sa uplatňovala počas predchádzajúceho rozpočtového roka.

                     (2)

                     V súlade s článkom 26 ods. 5 nariadenia (EÚ) č. 1306/2013 odchylne od článku 12 ods. 2 tretieho pododseku nariadenia (EÚ, Euratom) 2018/1046 musia členské štáty uhradiť prenesené rozpočtové prostriedky, ktoré sa uvádzajú v článku 12 ods. 2 prvom pododseku písm. d) nariadenia (EÚ, Euratom) 2018/1046, konečným prijímateľom, na ktorých sa v rozpočtovom roku, do ktorého sa rozpočtové prostriedky prenášajú, vzťahuje úroveň úpravy. Táto úhrada sa vzťahuje len na konečných prijímateľov v tých členských štátoch, kde sa v predchádzajúcom rozpočtovom roku uplatňovala finančná disciplína (4).

                     (3)

                     Pri stanovovaní sumy prenesených rozpočtových prostriedkov, ktorá sa má uhradiť, sa majú v súlade s článkom 26 ods. 7 nariadenia (EÚ) č. 1306/2013 zohľadniť sumy rezervy určenej na krízu v poľnohospodárskom sektore uvedenej v článku 25 daného nariadenia, ktoré sa neposkytli na krízové opatrenia do konca rozpočtového roka.

                     (4)

                     V súlade s článkom 1 ods. 1 vykonávacieho nariadenia Komisie (EÚ) 2018/1710 (5) sa na priame platby vzťahujúce sa na kalendárny rok 2018 uplatňuje finančná disciplína s cieľom vytvoriť krízovú rezervu. O použitie krízovej rezervy sa v rozpočtovom roku 2019 nežiadalo.

                     (5)

                     S cieľom zabezpečiť, aby úhrada nevyužitých rozpočtových prostriedkov konečným prijímateľom v dôsledku uplatňovania finančnej disciplíny zostala primeraná sume úpravy finančnej disciplíny, je vhodné, aby Komisia určila sumy dostupné členským štátom na účely úhrady.

                     (6)

                     S cieľom zabrániť tomu, aby boli členské štáty nútené urobiť dodatočnú platbu na účely danej úhrady, sa toto nariadenie musí uplatňovať od 1. decembra 2019. V dôsledku toho sú sumy stanovené v tomto nariadení konečné a uplatňujú sa bez toho, aby bolo dotknuté uplatňovanie znížení v súlade s článkom 41 nariadenia (EÚ) č. 1306/2013, na akékoľvek iné opravy, ktoré sa berú do úvahy v rozhodnutí o mesačných platbách týkajúcich sa výdavkov vynaložených platobnými agentúrami členských štátov za október 2019, v súlade s článkom 18 ods. 3 nariadenia (EÚ) č. 1306/2013, ako aj na všetky zrážky a dodatočné platby, ktoré sa majú vykonať v súlade s článkom 18 ods. 4 uvedeného nariadenia, alebo na akékoľvek rozhodnutia, ktoré sa prijmú v rámci postupu schválenia účtovných závierok.

                     (7)

                     V súlade s úvodnou vetou článku 12 ods. 2 nariadenia (EÚ, Euratom) 2018/1046 sa neviazané rozpočtové prostriedky môžu preniesť iba do nasledujúceho rozpočtového roka. Je preto vhodné, aby Komisia určila dátumy oprávnenosti výdavkov členských štátov v súvislosti s predmetnou úhradou v súlade s článkom 26 ods. 5 nariadenia (EÚ) č. 1306/2013, a to so zreteľom na poľnohospodársky rozpočtový rok vymedzený v článku 39 uvedeného nariadenia.

                     (8)

                     S cieľom zohľadniť krátke časové obdobie medzi oznámením čerpania rozpočtových prostriedkov z EPZF na rok 2019 členskými štátmi v rámci zdieľaného hospodárenia v období od 16. októbra 2018 do 15. októbra 2019 a potrebou uplatňovať toto nariadenie od 1. decembra 2019 by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,

               PRIJALA TOTO NARIADENIE:

            Článok 1
            Sumy rozpočtových prostriedkov, ktoré sa prenesú z rozpočtového roka 2019 v súlade s článkom 12 ods. 2 prvým pododsekom písm. d) a tretím pododsekom nariadenia (EÚ, Euratom) 2018/1046 a ktoré sú podľa článku 26 ods. 5 nariadenia (EÚ) č. 1306/2013 k dispozícii členským štátom na úhradu konečným prijímateľom, na ktorých sa v rozpočtovom roku 2020 vzťahuje úroveň úpravy, sa stanovujú v prílohe k tomuto nariadeniu.
            Sumy, ktoré sa prenesú, podliehajú rozhodnutiu Komisie o prenose v súlade s článkom 12 ods. 3 nariadenia (EÚ, Euratom) 2018/1046.

            Článok 2
            Výdavky členských štátov v súvislosti s úhradou prenesených rozpočtových prostriedkov budú oprávnené na financovanie zo zdrojov Únie len vtedy, ak sa príslušné sumy vyplatia prijímateľom do 16. októbra 2020.

            Článok 3
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa od 1. decembra 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. novembra 2019

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 549.

            (2)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).

            (3)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).

            (4)  Finančná disciplína sa v súlade s článkom 8 ods. 2 nariadenia (EÚ) č. 1307/2013 neuplatňuje v rozpočtovom roku 2019 v Chorvátsku.

            (5)  Vykonávacie nariadenie Komisie (EÚ) 2018/1710 z 13. novembra 2018, ktorým sa mení úroveň úpravy priamych platieb podľa nariadenia Európskeho parlamentu a Rady (EÚ) č. 1306/2013, pokiaľ ide o kalendárny rok 2018, a ktorým sa zrušuje vykonávacie nariadenie Komisie (EÚ) 2018/866 (Ú. v. EÚ L 286, 14.11.2018, s. 10).

            PRÍLOHA

               Sumy, ktoré sú k dispozícii na úhradu prenesených rozpočtových prostriedkov

                        (sumy v EUR)

                        Belgicko

                        6 075 149

                        Bulharsko

                        9 748 728

                        Česko

                        11 451 014

                        Dánsko

                        10 676 454

                        Nemecko

                        59 995 488

                        Estónsko

                        1 617 491

                        Írsko

                        13 635 006

                        Grécko

                        16 617 301

                        Španielsko

                        58 201 547

                        Francúzsko

                        87 874 680

                        Taliansko

                        37 280 034

                        Cyprus

                        359 176

                        Lotyšsko

                        2 689 706

                        Litva

                        4 577 182

                        Luxembursko

                        418 572

                        Maďarsko

                        15 632 995

                        Malta

                        37 135

                        Holandsko

                        8 369 372

                        Rakúsko

                        7 194 905

                        Poľsko

                        26 846 892

                        Portugalsko

                        6 986 911

                        Rumunsko

                        18 270 128

                        Slovinsko

                        941 089

                        Slovensko

                        5 973 155

                        Fínsko

                        6 115 927

                        Švédsko

                        8 301 611

                        Spojené kráľovstvo

                        40 938 999


title: Vykonávacie Nariadenie Komisie (EÚ) 2019/1964 z 26. novembra 2019 o povolení L-lyzínu bázického, tekutého, L-lyzín monohydrochloridu, tekutého, L-lyzín monohydrochloridu, technicky čistého, a síranu L-lyzínu ako kŕmnych doplnkových látok pre všetky druhy zvierat (Text s významom pre EHP)

text:
                  28.11.2019

                  SK

                  Úradný vestník Európskej únie

                  L 307/3

         VYKONÁVACIE NARIADENIE KOMISIE (EÚ) 2019/1964
         z 26. novembra 2019
         o povolení L-lyzínu bázického, tekutého, L-lyzín monohydrochloridu, tekutého, L-lyzín monohydrochloridu, technicky čistého, a síranu L-lyzínu ako kŕmnych doplnkových látok pre všetky druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 ods. 2 uvedeného nariadenia sa stanovuje prehodnotenie doplnkových látok povolených podľa smernice Rady 82/471/EHS (2).

                     (2)

                     Koncentrovaný tekutý L-lyzín (bázický), koncentrovaný tekutý L-lyzín monohydrochlorid, L-lyzín monohydrochlorid, technicky čistý, a síran L-lyzínu produkovaný fermentáciou baktériou Corynebacterium glutamicum boli smernicou Komisie 88/485/EHS (3) povolené bez časového obmedzenia podľa smernice 82/471/EHS. Uvedené kŕmne doplnkové látky boli následne zapísané do registra kŕmnych doplnkových látok ako existujúce výrobky, a to v súlade s článkom 10 ods. 1 nariadenia (ES) č. 1831/2003.

                     (3)

                     V súlade s článkom 10 ods. 2 nariadenia (ES) č. 1831/2003 v spojení s jeho článkom 7 boli predložené žiadosti o prehodnotenie koncentrovaného tekutého L-lyzínu (bázického), koncentrovaného tekutého L-lyzín monohydrochloridu, L-lyzín monohydrochloridu, technicky čistého, a síranu L-lyzínu produkovaného fermentáciou baktériou Corynebacterium glutamicum ako kŕmnych doplnkových látok pre všetky druhy zvierat. V súlade s článkom 7 nariadenia (ES) č. 1831/2003 boli takisto predložené žiadosti o povolenie koncentrovaného tekutého L-lyzínu (bázického), koncentrovaného tekutého L-lyzín monohydrochloridu, L-lyzín monohydrochloridu, technicky čistého, a síranu L-lyzínu pre všetky druhy zvierat. K žiadostiam boli priložené údaje a doklady vyžadované podľa článku 7 ods. 3 uvedeného nariadenia.

                     (4)

                     Žiadosti sa týkajú povolenia koncentrovaného tekutého L-lyzínu (bázického), koncentrovaného tekutého L-lyzín monohydrochloridu, L-lyzín monohydrochloridu, technicky čistého, a síranu L-lyzínu ako kŕmnych doplnkových látok pre všetky druhy zvierat, ktoré sa majú zaradiť do kategórie doplnkových látok „výživné doplnkové látky“.

                     (5)

                     Európsky úrad pre bezpečnosť potravín (ďalej len „úrad“) vo svojich stanoviskách z 11. septembra 2013 (4), 28. októbra 2014 (5), 10. marca 2015 (6), 16. júna 2015 (7), 2. decembra 2015 (8), 19. apríla 2016 (9), 28. novembra 2018 (10) (11) a 3. apríla 2019 (12) skonštatoval, že koncentrovaný tekutý L-lyzín (bázický) produkovaný baktériami Escherichia coli FERM BP-10941, Escherichia coli FERM BP-11355, Corynebacterium glutamicum KCCM 11117P, Corynebacterium glutamicum NRRL B-50547, Corynebacterium glutamicum NRRL B-50775 a Corynebacterium glutamicum KCCM 10227, koncentrovaný tekutý L-lyzín monohydrochlorid produkovaný baktériami Escherichia coli FERM BP-10941 a Escherichia coli FERM BP-11355, L-lyzín monohydrochlorid, technicky čistý, produkovaný baktériami Escherichia coli FERM BP-10941, Escherichia coli FERM BP-11355, Escherichia coli CGMCC 3705, Escherichia coli CGMCC 7.57, Corynebacterium glutamicum NRRL B-50547, Corynebacterium glutamicum NRRL B-50775, Corynebacterium glutamicum KCCM 11117P a Corynebacterium glutamicum KCCM 10227 a síran L-lyzínu produkovaný baktériami Corynebacterium glutamicum KCCM 10227 a Corynebacterium glutamicum DSM 24990 nemajú za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Doplnkové látky produkované geneticky modifikovaným mikroorganizmom, najmä baktériou Corynebacterium glutamicum NRRL B-50547, sú bezpečné pod podmienkou, že výrobný proces prebieha tak, aby sa zabezpečilo, že v konečnom výrobku sa nenachádza žiadna rekombinantná DNA produkčného kmeňa. Úrad takisto skonštatoval, že štyri formy L-lyzínu by sa mali považovať za nebezpečné pre používateľov doplnkových látok najmä pri vdychovaní. Niektoré formy by sa mali považovať za mierne dráždivé pre oči alebo žieravé pre pokožku a oči. Komisia sa preto domnieva, že by sa mali prijať primerané ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkových látok. Úrad takisto dospel k záveru, že doplnkové látky sú účinným zdrojom aminokyseliny L-lyzín pre všetky druhy zvierat, a ak majú byť doplnkové látky rovnako účinné v prípade prežúvavcov, ako aj neprežúvavcov, mali by byť chránené pred rozkladom v bachore. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metódach analýzy kŕmnych doplnkových látok v krmive a vo vode predloženú referenčným laboratóriom zriadeným podľa článku 21 nariadenia (ES) č. 1831/2003.

                     (6)

                     Názvy „koncentrovaný tekutý L-lyzín (bázický)“ a „koncentrovaný tekutý L-lyzín monohydrochlorid“ by sa mali zmeniť na „L-lyzín bázický, tekutý“ a „L-lyzín monohydrochlorid, tekutý“, keďže minimálny obsah L-lyzínu v týchto doplnkových látkach je len 50 % v prípade koncentrovaného tekutého L-lyzínu (bázického) a 22 % v prípade koncentrovaného tekutého L-lyzín monohydrochloridu.

                     (7)

                     Z posúdenia koncentrovaného tekutého L-lyzínu (bázického), koncentrovaného tekutého L-lyzín monohydrochloridu, L-lyzín monohydrochloridu, technicky čistého, a síranu L-lyzínu, produkovaných fermentáciou baktériou Corynebacterium glutamicum spp alebo Escherichia coli spp, ako sa uvádza v odôvodnení 5, vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedených látok by sa preto malo povoliť podľa prílohy k tomuto nariadeniu.

                     (8)

                     Keďže neexistujú bezpečnostné dôvody na okamžité uplatňovanie zmien podmienok povolenia koncentrovaného tekutého L-lyzínu (bázického), koncentrovaného tekutého L-lyzín monohydrochloridu, L-lyzín monohydrochloridu, technicky čistého, a síranu L-lyzínu produkovaného fermentáciou baktériou Corynebacterium glutamicum, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie
            Látky špecifikované v prílohe, ktoré patria do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok stanovených v uvedenej prílohe povoľujú ako doplnkové látky vo výžive zvierat.

            Článok 2
            Prechodné opatrenia

               1.   Koncentrovaný tekutý L-lyzín (bázický), koncentrovaný tekutý L-lyzín monohydrochlorid, L-lyzín monohydrochlorid, technicky čistý, a síran L-lyzínu produkovaný fermentáciou baktériou Corynebacterium glutamicum, ktoré sú povolené na základe smernice Komisie 88/485/EHS, ako aj premixy obsahujúce uvedené látky možno uvádzať na trh do 18. júna 2020 v súlade s pravidlami platnými pred 18. decembrom 2019 a používať až do vyčerpania existujúcich zásob.

               2.   Kŕmne suroviny a kŕmne zmesi obsahujúce látky uvedené v odseku 1, ktoré sú vyrobené a označené pred 18. decembrom 2020 v súlade s pravidlami platnými pred 18. decembrom 2019, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré sú určené na výrobu potravín.

               3.   Kŕmne suroviny a kŕmne zmesi obsahujúce látky uvedené v odseku 1, ktoré sú vyrobené a označené pred 18. decembrom 2021 v súlade s pravidlami platnými pred 18. decembrom 2019, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré nie sú určené na výrobu potravín.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. novembra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 268, 18.10.2003, s. 29.

            (2)  Smernica Rady 82/471/EHS z 30. júna 1982 o určitých výrobkoch používaných na výživu zvierat (Ú. v. ES L 213, 21.7.1982, s. 8).

            (3)  Smernica Komisie 88/485/EHS z 26. júla 1988, ktorou sa mení a dopĺňa príloha k smernici Rady 82/471/EHS, týkajúcej sa určitých produktov používaných vo výžive zvierat (Ú. v. ES L 239, 30.8.1988, s. 36).

            (4)  Vestník EFSA (EFSA Journal) (2013) 11(10):3365.

            (5)  Vestník EFSA (EFSA Journal) (2014) 12(11):3895.

            (6)  Vestník EFSA (EFSA Journal) (2015) 13(3):4052.

            (7)  Vestník EFSA (EFSA Journal) (2015) 13(7):4156.

            (8)  Vestník EFSA (EFSA Journal) (2016) 14(3):4346.

            (9)  Vestník EFSA (EFSA Journal) (2016) 14(5):4471.

            (10)  Vestník EFSA (EFSA Journal) (2019) 17(1):5532.

            (11)  Vestník EFSA (EFSA Journal) (2019) 17(1):5537.

            (12)  Vestník EFSA (EFSA Journal) (2019) 17(5):5697.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        v mg doplnkovej látky/kg kompletného krmiva s obsahom vlhkosti 12 %

                           Kategória výživných doplnkových látok. Funkčná skupina: aminokyseliny, ich soli a analógy.

                        3c320

                        –

                        L-lyzín bázický, tekutý

                           Zloženie doplnkovej látky:

                        Vodný roztok L-lyzínu s minimálnym obsahom L-lyzínu na úrovni 50 %.

                           Charakteristika účinnej látky:

                        L-lyzín produkovaný fermentáciou baktériou Escherichia coli FERM BP-10941 alebo

                           Escherichia coli FERM BP-11355 alebo

                           Corynebacterium glutamicum KCCM 11117P alebo

                           Corynebacterium glutamicum NRRL B-50547 alebo

                           Corynebacterium glutamicum NRRL B-50775 alebo

                           Corynebacterium glutamicum KCCM 10227.
                        Chemický vzorec: NH2-(CH2)4-CH(NH2)-COOH
                        Číslo CAS: 56-87-1

                           Analytické metódy (1):

                        Na kvantifikáciu lyzínu v kŕmnej doplnkovej látke a premixoch obsahujúcich viac ako 10 % lyzínu:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS/FLD) – EN ISO 17180.

                              Na kvantifikáciu lyzínu v premixoch, kŕmnych zmesiach a kŕmnych surovinách:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS), nariadenie Komisie (ES) č. 152/2009 (príloha III, časť F).

                              Na kvantifikáciu lyzínu vo vode:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) alebo

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS).

                        všetky druhy

                        -

                        -

                        -

                                    1.

                                    Na etikete doplnkovej látky sa musí uviesť obsah lyzínu.

                                    2.

                                    L-lyzín bázický, tekutý, možno uvádzať na trh a používať ako doplnkovú látku vo forme prípravku.

                                    3.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní a kontakte s pokožkou a očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest, pokožky a očí.

                                    4.

                                    Túto doplnkovú látku možno používať aj vo vode na pitie.

                                    5.

                                    Vyhlásenia, ktoré sa majú uviesť na etikete doplnkovej látky a premixov: „Pri doplňovaní L-lyzínom, najmä prostredníctvom vody na pitie, by sa mali zohľadniť všetky esenciálne a podmienečne esenciálne aminokyseliny s cieľom zabrániť nerovnováhe.“

                        18.12.2029

                        3c321

                        -

                        L-lyzín monohydrochlorid, tekutý

                           Zloženie doplnkovej látky:

                        Vodný roztok L-lyzín monohydrochloridu s minimálnym obsahom L-lyzínu na úrovni 22 % a maximálnym obsahom vlhkosti 66 % (minimálne 58 % L-lyzínu v sušine).

                           Charakteristika účinnej látky:

                        L-lyzín monohydrochlorid produkovaný fermentáciou baktériou

                           Escherichia coli FERM BP-10941 alebo Escherichia coli FERM BP-11355.
                        Chemický vzorec: NH2-(CH2)4-CH(NH2)-COOH
                        Číslo CAS: 657-27-2

                           Analytické metódy 1:

                        Na identifikáciu L-lyzín monohydrochloridu v kŕmnej doplnkovej látke:

                                    —

                                    monografia v rámci Kódexu chemických látok v potravinách (Food Chemical Codex) týkajúca sa L-lyzín monohydrochloridu.

                              Na kvantifikáciu lyzínu v kŕmnej doplnkovej látke a premixoch obsahujúcich viac ako 10 % lyzínu:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS/FLD) – EN ISO 17180.

                              Na kvantifikáciu lyzínu v premixoch, kŕmnych zmesiach a kŕmnych surovinách:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS), nariadenie Komisie (ES) č. 152/2009 (príloha III, časť F).

                        všetky druhy

                        -

                        -

                        -

                                    1.

                                    Na etikete doplnkovej látky sa musí uviesť obsah lyzínu.

                                    2.

                                    L-lyzín monohydrochlorid, tekutý, možno uvádzať na trh a používať ako doplnkovú látku vo forme prípravku.

                                    3.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní a pre oči. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest a očí.

                                    4.

                                    Vyhlásenia, ktoré sa majú uviesť na etikete doplnkovej látky a premixov: „Pri doplňovaní L-lyzínom by sa mali zohľadniť všetky esenciálne a podmienečne esenciálne aminokyseliny s cieľom zabrániť nerovnováhe.“

                        18.12.2029

                        3c322

                        L-lyzín monohydrochlorid, technicky čistý

                           Zloženie doplnkovej látky:

                        Prášok L-lyzín monohydrochloridu s minimálnym obsahom L-lyzínu na úrovni 78 % a maximálnym obsahom vlhkosti 1,5 %.

                           Charakteristika účinnej látky:

                        L-lyzín monohydrochlorid produkovaný fermentáciou baktériou

                           Escherichia coli FERM BP-10941 alebo Escherichia coli FERM BP-11355 alebo Escherichia coli CGMCC 3705 alebo Escherichia coli CGMCC 7.57 alebo Corynebacterium glutamicum NRRL B-50547 alebo

                           Corynebacterium glutamicum NRRL B-50775 alebo

                           Corynebacterium glutamicum KCCM 11117P alebo

                           Corynebacterium glutamicum KCCM 10227.
                        Chemický vzorec: NH2-(CH2)4-CH(NH2)-COOH
                        Číslo CAS: 657-27-2

                           Analytické metódy 1:

                        Na identifikáciu L-lyzín monohydrochloridu v kŕmnej doplnkovej látke:

                                    —

                                    monografia v rámci Kódexu chemických látok v potravinách (Food Chemical Codex) týkajúca sa L-lyzín monohydrochloridu.

                              Na kvantifikáciu lyzínu v kŕmnej doplnkovej látke a premixoch obsahujúcich viac ako 10 % lyzínu:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS/FLD) – EN ISO 17180.

                              Na kvantifikáciu lyzínu v premixoch, kŕmnych zmesiach a kŕmnych surovinách:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS), nariadenie Komisie (ES) č. 152/2009 (príloha III, časť F).

                              Na kvantifikáciu lyzínu vo vode:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) alebo

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS).

                        všetky druhy

                        -

                        -

                        -

                                    1.

                                    Na etikete doplnkovej látky sa musí uviesť obsah lyzínu.

                                    2.

                                    L-lyzín monohydrochlorid, technicky čistý, možno uvádzať na trh a používať ako doplnkovú látku vo forme prípravku.

                                    3.

                                    Obsah endotoxínov v doplnkovej látke a jej potenciálna prašnosť musia zaručovať maximálnu expozíciu endotoxínom v hodnote 1600 IU endotoxínov na m3 vzduchu 2.

                                    4.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest.

                                    5.

                                    Túto doplnkovú látku možno používať aj vo vode na pitie.

                                    6.

                                    Vyhlásenia, ktoré sa majú uviesť na etikete doplnkovej látky a premixov: „Pri doplňovaní L-lyzínom, najmä prostredníctvom vody na pitie, by sa mali zohľadniť všetky esenciálne a podmienečne esenciálne aminokyseliny s cieľom zabrániť nerovnováhe.“

                        18.12.2029

                        3c324

                        Síran L-lyzínu

                           Zloženie doplnkovej látky:

                        Granulát s minimálnym obsahom L-lyzínu na úrovni 52 % a s maximálnym obsahom síranu na úrovni 24 %.

                           Charakteristika účinnej látky:

                        Síran L-lyzínu produkovaný fermentáciou baktériou Corynebacterium glutamicum KCCM 10227 alebo

                           Corynebacterium glutamicum DSM 24990.
                        Chemický vzorec: C12H28N4O4•H2SO4/[NH2-(CH2)4-CH(NH2)-COOH]2SO4

                        Číslo CAS: 60343-69-3

                           Analytické metódy 1:

                        Na kvantifikáciu lyzínu v kŕmnej doplnkovej látke a premixoch obsahujúcich viac ako 10 % lyzínu:

                                    —

                                    ionexová chromatografia s pokolónovou derivatizáciou a fotometrickou detekciou (IEC-VIS/FLD) – EN ISO 17180.

                              Na identifikáciu síranu v kŕmnej doplnkovej látke:

                                    —

                                    Európsky liekopis, monografia 20301.

                              Na kvantifikáciu lyzínu v premixoch, kŕmnych zmesiach a kŕmnych surovinách:

                                    —

                                    ionexová chromatografia s pokolónovou derivatizáciou a fotometrickou detekciou (IEC-UV), nariadenie Komisie (ES) č. 152/2009.

                        všetky druhy

                        -

                        -

                        10 000

                                    1.

                                    Na etikete doplnkovej látky sa musí uviesť obsah L-lyzínu.

                                    2.

                                    Síran L-lyzínu možno uvádzať na trh a používať ako doplnkovú látku vo forme prípravku.

                                    3.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest.

                                    4.

                                    Vyhlásenia, ktoré sa majú uviesť na etikete doplnkovej látky a premixov: „Pri doplňovaní L-lyzínom by sa mali zohľadniť všetky esenciálne a podmienečne esenciálne aminokyseliny s cieľom zabrániť nerovnováhe.“

                        18.12.2029

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.

               (2)  Expozícia vypočítaná z hladiny endotoxínov a potenciálnej prašnosti doplnkovej látky metódou, ktorú používa EFSA [Vestník EFSA (EFSA Journal) (2018) 16(10):5458]; analytická metóda: Európsky liekopis 2.6.14. (bakteriálne endotoxíny).


title: Vykonávacie nariadenie Komisie (EÚ) 2019/1965 z 26. novembra 2019 o povolení dihydrátu molybdénanu sodného ako kŕmnej doplnkovej látky pre ovce (Text s významom pre EHP)

text:
                  28.11.2019

                  SK

                  Úradný vestník Európskej únie

                  L 307/12

         VYKONÁVACIE NARIADENIE KOMISIE (EÚ) 2019/1965
         z 26. novembra 2019
         o povolení dihydrátu molybdénanu sodného ako kŕmnej doplnkovej látky pre ovce
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 ods. 2 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

                     (2)

                     Molybdénan sodný bol v súlade so smernicou 70/524/EHS povolený bez časového obmedzenia ako kŕmna doplnková látka pre všetky druhy zvierat. Táto bola následne zapísaná do registra kŕmnych doplnkových látok ako existujúci výrobok, a to v súlade s článkom 10 ods. 1 nariadenia (ES) č. 1831/2003.

                     (3)

                     V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie dihydrátu molybdénanu sodného ako kŕmnej doplnkovej látky pre ovce.

                     (4)

                     Žiadateľ požiadal o zaradenie dihydrátu molybdénanu sodného do kategórie doplnkových látok „výživné doplnkové látky“. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                     (5)

                     Európsky úrad pre bezpečnosť potravín (ďalej len „úrad“) v stanovisku z 23. januára 2019 (3) skonštatoval, že dihydrát molybdénanu sodného nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Takisto dospel k záveru, že uvedená doplnková látka sa považuje za dráždivú pre pokožku a oči. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad navyše dospel k záveru, že dopĺňanie molybdénu pridávaním dihydrátu molybdénanu sodného do krmiva pre ovce sa považuje za účinný prostriedok na zabezpečenie primeranej rovnováhy s meďou, ak je pomer medi k molybdénu v krmive v rozmedzí 3 – 10. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správy o metóde analýzy kŕmnych doplnkových látok v krmive predložené referenčným laboratóriom zriadeným článkom 21 nariadenia (ES) č. 1831/2003.

                     (6)

                     Z posúdenia dihydrátu molybdénanu sodného vyplýva, že podmienky povolenia stanovené v článku 5 nariadenia (ES) č. 1831/2003 sú splnené.

                     (7)

                     Keďže neexistujú bezpečnostné dôvody na okamžité uplatňovanie zmien podmienok povolenia látky dihydrát molybdénanu sodného, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie
            Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „zlúčeniny mikroprvkov“, sa za podmienok stanovených v uvedenej prílohe povoľuje ako kŕmna doplnková látka vo výžive zvierat.

            Článok 2
            Prechodné opatrenia

               1.   Dihydrát molybdénanu sodného a premixy obsahujúce uvedenú látku, ktoré sú vyrobené a označené pred 18. júnom 2020 v súlade s pravidlami platnými pred 18. decembrom 2019, možno naďalej uvádzať na trh a používať až do vyčerpania existujúcich zásob.

               2.   Kŕmne suroviny a kŕmne zmesi obsahujúce dihydrát molybdénanu sodného, ktoré sú vyrobené a označené pred 18. decembrom 2020 v súlade s pravidlami platnými pred 18. decembrom 2019, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré sú určené na výrobu potravín.

               3.   Kŕmne suroviny a kŕmne zmesi obsahujúce dihydrát molybdénanu sodného, ktoré sú vyrobené a označené pred 18. decembrom 2021 v súlade s pravidlami platnými pred 18. decembrom 2019, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré nie sú určené na výrobu potravín.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. novembra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 268, 18.10.2003, s. 29.

            (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

            (3)  Vestník EFSA (EFSA Journal) (2019) 17(2):5606.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        Obsah prvku (Mo) v mg/kg kompletného krmiva s obsahom vlhkosti 12 %

                           Kategória výživných doplnkových látok. Funkčná skupina: zlúčeniny mikroprvkov

                        3b701

                        –

                        Dihydrát molybdénanu sodného

                           Zloženie doplnkovej látky:

                        Dihydrát molybdénanu sodného ako prášok s minimálnym obsahom molybdénu na úrovni 37 %.

                           Charakteristika účinnej látky:

                        Chemický vzorec: Na2MoO4. 2 H2O
                        Číslo CAS: 10102-40-6
                        Analytické metódy 1:
                        Na kvantifikáciu celkového obsahu molybdénu v kŕmnej doplnkovej látke, premixoch, kŕmnych surovinách a kŕmnych zmesiach:

                                    —

                                    EN 15510: atómová emisná spektrometria s indukčne viazanou plazmou (ICP-AES).

                              Na kvantifikáciu celkového obsahu sodíka v kŕmnej doplnkovej látke:

                                    —

                                    EN 15510: atómová emisná spektrometria s indukčne viazanou plazmou (ICP-AES) alebo

                                    —

                                    EN ISO 6869: atómová absorpčná spektrometria (AAS).

                        ovce

                        –

                        –

                        2,5 (celkovo)

                                    1.

                                    Doplnková látka sa pridáva do krmiva vo forme premixu.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a primerané organizačné opatrenia s cieľom riešiť potenciálne riziká pri kontakte s pokožkou alebo očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami.

                                    3.

                                    Na etikete doplnkovej látky a premixov sa musí uviesť:
                                    „Pri dopĺňaní molybdénu do krmiva pre ovce musí byť výsledný pomer Cu a Mo v krmive v rozmedzí 3 – 10, aby sa zabezpečila primeraná rovnováha s meďou.“

                        18.12.2029

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/eurl/feed-additives/evaluation-reports.